Roy O'Donovan

Roy Simon O'Donovan (sündinud 10. augustil 1985 Corkis) on Iirimaa jalgpallur, kes mängib ründajana Austraalia kõrgliiga klubis Newcastle Jets.

Ta alustas klubikarjääri 2005. aastal kodulinna klubis Cork City FC. Seejärel on ta mänginud mitmes Inglismaa klubis, näiteks hooajal 2007–08 Sunderlandiga Premier League'is ning Blackpooliga ja Coventry Cityga Inglismaa esiliigas. Lisaks on ta mänginud Šotimaal Dundee Unitedis ja Hibernianis, Singapuri kõrgliigas DPMM FC-s ning Indoneesias Mitra Kukaris.

2015. aasta mais liitus ta Austraalia kõrgliiga klubiga Central Coast Mariners. Hooajal 2015–16 valiti üks tema väravatest liiga hooaja parimaks. 2017. aasta aprillis sõlmis ta kaheaastase lepingu Newcastle Jetsiga."Roy O’Donovan signs two-year deal with Newcastle Jets". foxsports.com.au. Vaadatud 18.2.2019 2019. aasta juunis siirdus ta Brisbane Roari, kuid naasis 2020. aasta veebruaris Jetsi.

Ta on väljakul silma paistnud vägivaldse käitumisega ning on saanud Austraalia kõrgliigas kaheksa- ja kümnemängulise võistluskeelu."Central Coast Mariners' Roy O'Donovan slapped with one of longest bans in A-League history". smh.com.au. 6.1.2016. Vaadatud 18.2.2019"Roy O'Donovan handed 10-game ban for A-League grand final assault". The Guardian. 18.5.2018. Vaadatud 18.2.2019

 Viited 

 Välislingid 

Kategooria:Iirimaa jalgpallurid
Kategooria:Sunderland AFC mängijad
Kategooria:Blackpool FC mängijad
Kategooria:Coventry City FC jalgpallurid
Kategooria:Central Coast Mariners FC mängijad
Kategooria:Newcastle Jets FC mängijad
Kategooria:Brisbane Roar FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 1985